کامرس اور صنعت کی وزارتہ
وزارت تجارت کے لاجسٹک ڈویژن نے ’فریٹ اسمارٹ سٹیز‘ کے منصوبوں کی نقاب کشائی کی۔
شہری فریٹ نظام کو بڑھانے کے لئے، 14 کلیدی اقدامات کے ساتھ، پورٹل اور ہینڈ بک کا آغاز۔
نئی دہلی،02جولائی 2021: شہری علاقوں میں اضافے کے ساتھ ، تیز رفتار معاشی نمو کی ضروریات بشمول ای کامرس اور اس سے وابستہ پہلے اور آخری میل تک مال بردار نقل و حرکت؛ ہندوستانی شہروں میں بڑھتی ہوئی بھیڑ، شور و غل اور آلودگی سے صحت اور مقامی معیشت، دونوں ہی متاثر ہورہے ہیں۔ وزارت تجارت و صنعت کے تحت لاجسٹک ڈویژن نے شہر کی مال برداری کی نقل و حرکت کو بہتر بنانے کے لئے منصوبہ بند انداز میں کام کرنے کا فیصلہ کیا ہے۔
یہ سب، زیادہ متعلقہ ہے کیونکہ اگلے 10 سالوں میں شہری فریٹ کی طلب میں 140 فیصد اضافے کی توقع ہے۔ ہندوستانی شہروں میں آخری میل تک کی مال بردار نقل و حمل اس وقت بھارت کی بڑھتی ہوئی ای کامرس سپلائی چینوں میں، کل لاجسٹک لاگت کا 50 فیصد ذمہ دار ہے۔ شہر کی رسد میں بہتری سے مال برداری کی موثر نقل و حرکت بھی مستحکم ہوگی اور معیشت کے تمام شعبوں میں اضافے کے لئے رسد کے اخراجات میں کمی آئے گی۔
19 جنوری 2021 کو لاجسٹکس سے متعلق پہلی قومی کانفرنس کے دوران، شہروں کی رسد پر توجہ دینے کی ضرورت پر، سب سے پہلے، ریاستوں نیز مرکز کے زیر انتظام علاقوں کے ساتھ تبادلہ خیال کیا گیا۔ اس مقصد کو آگے بڑھاتے ہوئے، لاجسٹک ڈویژن نے ایک روڈ میپ وضع کرنے کے لئے مضامین کے ماہرین اور تکنیکی تنظیموں کے ساتھ رابطہ کیا۔ اس میں ہندوستانی شہروں میں سامان برداری میں بہتری۔ روڈ میپ شہری فریٹ کی استعداد کار کو بہتر بنانے اور رسد کے اخراجات میں تخفیف کا موقع پیدا کرنے کے لئے ‘فریٹ اسمارٹ سٹیز’ کے تصور کا خاکہ سامنے آیا ہے۔
02 جولائی 2021 کومنعقدہ مال بردار سمارٹ شہروں کے بارے میں، وزیر مملکت برائے تجارت و صنعت جناب ہردیپ سنگھ پوری کی زیرصدارت مشاورتی اجلاس کے دوران ، اگلا منطقی قدم اٹھایا گیا جس میں تکنیکی تفصیلات کے ساتھ معاملات پر تبادلہ خیال کیا گیا، اور اس میں ترقی یافتہ شہروں کی مخصوص مثالوں پر تبادلہ خیال ساجھا کیا گیا۔
اس موقع پر ، ہردیپ سنگھ پوری نے ’فریٹ اسمارٹ شہروں‘ سے متعلق ایک ویب سائٹ کو لانچ کیا اور ایک ایسا کتابچہ بھی جاری کیا جس میں 14 اقدامات بیان کیے گئے ہیں جن سے شہری مال برداری میں بہتری لانے کے لئے اقدامات کیے جاسکتے ہیں۔ جناب پوری نے تقریبا 300 اسٹیک ہولڈرز کی وسیع پیمانے پر شرکت کو سراہا۔ انہوں نے کہا کہ ہندوستان میں مضبوط ، متحرک اور خودمختار شہری علاقوں میں اضافے کع دور سے گزر رہا ہے۔ پالیسی سازوں اور شہری منصوبہ سازوں کو شہریوں کی امنگوں کو مدنظر رکھتے ہوئے اور ان کی ضروریات کے لئے منصوبہ بندی کرتے ہوئے ، کاآمد ٹکنالوجیوں کا استعمال کرتے ہوئے ریگولیٹری سے زیادہ نامیاتی نقطہ نظر کی طرف تبدیلی کی ضرورت ہے۔ انہوں نے ریاستی حکومتوں پر زور دیا کہ وہ دس شہروں کی نشاندہی کرے جنہیں فریٹ اسمارٹ سٹی کے طور پر تیار کیا جائے اور اس کے لئے حکومت اور نجی اسٹیک ہولڈرز کی طرح لاجسٹک خدمات فراہم کرنے والے، صارفین اور شہریوں کو شامل کرنے کے لئے ادارہ جاتی میکانزم قائم کیا جائے۔ انہوں نے ریاستوں / سٹی حکومتوں سے یہ بھی کہا کہ وہ تیزتر کامیابیوں پر توجہ دیں جیسے کہ پیری شہری فریٹ سنٹرس کی تیاری ، رات کے وقت کی فراہمی ، ٹرک کے راستوں کو بہترکرنا ، انٹیلیجنٹ ٹرانسپورٹیشن سسٹم اور جدید ٹکنالوجی کا استعمال کرنا، شہری فریٹ کی بجلی فراہم کرنا ، پارسل ڈلیوری ٹرمینلزتیارکرنا وغیرہ۔
نیتی آیوگ ، ایم او ایچ یو اے ، ایم او آر ٹی ایچ، ریلویز ، ریاستی حکومتوں اور سٹی سطح کے شہری اداروں ، اے ڈی بی کے ساتھ ساتھ، آر ایم آئی ، ایس پی اے  اور ایس پی اے  ، سی ای پی ٹی ، جی آئی زیڈ جیسے تکنیکی اداروں نے شرکاء سے خطاب کیا۔ ریاستوں اور گجرات ، پنجم ، حیدرآباد ، شملہ اور امراوتی جیسےشہروں نے، شہروں کی مال بردار رسد کو بہتر بنانے سے متعلق اپنا کام پیش کیا۔ ان معاملات سے اور دیگر اچھے طور طریقوں سے، کارروائی کو تیز کرنے میں مدد ملے گی۔
وزارت تجارت اور صنعت میں لاجسٹک ڈویژن کے خصوصی سکریٹری جناب پون اگروال نے کہا “ہینڈ بک میں پیش کردہ 14 اقدامات شہروں کو معاشی مسابقت کو بہتر بنانے اور بھیڑ اور آلودگی کو کم کرنے کے لئے فائدہ اٹھانے والے علاقوں کی نمائندگی کرتے ہیں۔ ان میں سے بہت سے اقدامات کم لاگت ، کم کوشش کے اقدامات ہیں جن میں متعلقہ سرکاری اور نجی اسٹیک ہولڈرز کے ساتھ مل کر کام کیا جاسکتا ہے۔ “
فریٹ اسمارٹ سٹیز کے اقدام کے تحت ، شہر کی سطح پر لاجسٹک کمیٹیاں تشکیل دی جائیں گی۔ ان کمیٹیوں میں مقامی سطح پر ، ریاست اور مرکزی وزارتوں نیز ایجنسیوں سے متعلقہ سرکاری محکمے اور ایجنسیاں ہوں گی۔ ان میں لاجسٹک خدمات کے نجی شعبے اور لاجسٹک خدمات کے صارف بھی شامل ہوں گے۔ یہ کمیٹیاں مقامی سطح پر کارکردگی کی بہتری کے اقدامات کو نافذ کرنے کے لئے سٹی لاجسٹک کے منصوبوں کو مشترکہ طور پر تشکیل دیں گی۔
فریٹ سمارٹ سٹی اقدامات پر ، لاجسٹک ڈویژن ہند جرمن ترقیاتی تعاون ، راکی ماؤنٹین انسٹی ٹیوٹ  اور آر ایم آئی انڈیا کے تحت جی آئی زیڈ  کے ساتھ قریبی مل کر کام کر رہا ہے۔ اس اقدام میں شہروں کی شرکت کی حوصلہ افزائی کے لئےایک چیلنج کا اعلان متوقع ہے۔
جن دس شہروں کی شناخت فوری طور پر کی جائے گی، اسکے بعد اس منصوبے کے اگلے مرحلے میں اس فہرست کو 75 شہروں تک بڑھانے کا منصوبہ بنایا گیا ہے جس میں اسےشہروں سمیت ملک بھر میں توسیع دینے سے پہلے۔ ملک کے ان تمام دارالحکومتوں کو شامل کیا جائے گا جنکی ایک ملین سے زیادہ آبادی ہے۔ تاہم شہروں کی فہرست کو ریاستی حکومتوں کے مشورے سے حتمی شکل دی جائے گی۔